Derek Prince'i Teenistus
Vaimusse kastmine
Osa 1/2
On kaks viisi, kuidas kastetud saada:
n-ö basseiniviisil, kus lähed vette, vee alla ja tuled veest välja -
see on veega ristimine.
Siis on ka Niagara joa viis. Kui esimest korda Niagara juga nägin,
mõtlesin, et ei saaks sekunditki selle all olla ilma, et saad läbimärjaks -
see on Püha Vaimuga ristimine.
Igal pool, kus seda kirjeldatakse, väljendatakse ühel või teisel viisil,
et Püha Vaim langes nende peale ülevalt.
Räägime kahest sissekastmisest: vettekastmisel lähed vette,
vee alla ja tuled välja.
Vaimusse kastmisel lähed selle alla ja see tuleb sinu üle,
kuid igal juhul oled täielikult sissekastetud,
mitte osaliselt, mitte peale piserdatud, vaid täielikult sissekastetud.
Huvitav on see, et kõigi 4 evangeeliumi alguses ütleb, et
Jeesus Kristus ristib meid Püha Vaimuga.
Sellele pööratakse liigagi vähe tähelepanu,
tahan lugeda neid kohti kõigist 4 evangeeliumist:
Ristija Johannes ütleb Mt 3:11: "Mina ristin teid veega,
et te meelt parandaksite, aga see, kes tuleb pärast mind (Messias),
on minust vägevam. Mina ei kõlba tooma talle jalatseidki.
Tema ristib teid Püha Vaimu ja tulega."
Mk 1:8 räägib Ristija Johannes:
"Mina ristin teid veega, aga tema ristib teid Püha Vaimuga."
Lk 3:16 "Siis vastas Johannes kõikidele:
'Mina ristin teid veega, aga on tulemas minust vägevam,
kelle jalatsipaelagi ei kõlba ma lahti päästma.
Tema ristib teid Püha Vaimu ja tulega.'"
Jh 1:33. See on osa Jeesuse ametlikust tutvustusest
tema eelkäija, Ristija Johannese poolt.
Igas neljas näites öeldakse, et Jeesus ristib oma rahva Püha Vaimuga.
Johannese evangeeliumis on see tutvustus põhjalikum.
Jh 1:29 "Järgmisel päeval nägi Johannes Jeesust enda juurde tulevat
ja ütles: 'Vaata, see on Jumala Tall, kes kannab ära maailma patu..'"
"Minagi ei teadnud, kes ta on, kuid see, kes minu läkitas veega ristima,
ta ütles mulle: Kelle peale sa näed Vaimu laskuvat ja tema peale jäävat,
see ongi, kes ristib Püha Vaimuga.
Ja ma olen näinud ja tunnistanud, et seesama on Jumala Poeg."
Johannes ütleb siin 3 asja: see on Jumala Tall,
see on Jumala Poeg ja see, kes ristib Püha Vaimuga.
Teame kõik hästi seda lauset, et Jeesus on Jumala Tall,
kuid see on kirjas vaid ühes evangeeliumis.
Samas kõik 4 evangeeliumi kinnitavad, et Jeesus on Püha Vaimuga ristija.
Teisisõnu, see on üks tähtsamaid asju, mida Ta kohta teadma peame.
On imetore tunda Teda kui Päästjat, Jumala Poega, kuid see pole kõik.
On ülioluline, et saame Teda tundma isiklikult kui Püha Vaimuga ristijat.
Pärast oma maapealset teenistust ja ülestõusmist
kordab Jeesus Ap 1:4-5 seda tõotust.
Ei väsi rõhutamast, kui sagedasti mainitakse tõotust evangeeliumites.
Ap 1:4-5 "Kui siis Jeesus viibis koos nendega (oma jüngritega),
keelas ta neil Jeruusalemmast lahkuda, käskides jääda ootama Isa tõotust,
mis teie olete minult kuulnud. Johannes on küll ristinud veega,
aga teid ristitakse Püha Vaimuga üsna varsti pärast neid päevi."
Jeesus tahtis kindlasti korrata seda tõotust,
millega Ristija Johannes teda tutvustas - et Tema ristib Püha Vaimuga.
Enamik Piibli uurijatest nõustuvad, et selle tõotuse täitumine on kirjas
Ap 2:1-4 - nelipühapäev.
Loeme, mida Piibel seal ütleb, siis arutame, mis sellega öeldakse.
Ap 2:1 "Kui nelipühapäev kätte jõudis, olid nad kõik koos ühes paigas.
Ja äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid.
Ja nad nägid otsekui hargnevaid tulekeeli,
mis laskusid iga üksiku peale nende seas.
Ja nad kõik täideti Püha Vaimuga ning hakkasid rääkima teisi keeli,
nõnda nagu Vaim neile andis rääkida."
Sellel kogemusel on 3 järgnevat faasi: 1. See oli ristimine -
Püha Vaim tuli ülevalt, kastis nad, täitis kogu paiga -
nad said ülevalt kastetud.
2. Igaüks neist sai individuaalselt täidetud Püha Vaimuga -
mitte lihtsalt ühine kogemus, vaid igaühel oli isiklik osa sellest.
3. Täitumisest tulenev üleloomulik väljavalamine.
See läheb kokku põhimõttega Mt 12:34 teises pooles:
"Sest suu räägib sellest, millest süda on tulvil."
Kui su süda täidetakse, voolab see üle suu läbi kõnes.
UTs on mitmeid kohti, kus inimesed täituvad Püha Vaimuga.
Olen uurinud igat juhtumit. Igal korral inimene rääkis pärast seda:
prohveteeris, rääkis keeltes jne.
See on üleüldine põhimõte - südame küllusest suu räägib.
Kui süda on ülevoolavalt täidetud, toimub see ülevool suu läbi kõnes.
See juhtus ka nelipühapäeval - kui nad täideti, siis nad kõik rääkisid
teistes keeltes, nii nagu Vaim andis rääkida.
Oluline on mõista, et Jumal ja inimene peavad siin koostööd tegema.
Jumal täitis nad, kuid nemad hakkasid rääkima - Püha Vaim ei rääkinud,
nemad rääkisid, Püha Vaim andis neile keele.
Olen olnud aastaid nelipühi liikumises, kohanud mitmeid, kes ütlevad:
"Tahan, et Jumal teeks kõik."
Kohtasin üht meest, kes ütles, et on oodanud 25 aastat.
Ütlesin talle, et ta ootab nii elu lõpuni, sest see pole piibellik.
Jumal teeb oma osa, sina pead tegema oma osa -
sina räägid, Jumal annab keele. Kuid Jumal ei räägi.
Nad kõik hakkasid rääkima, nii nagu Vaim andis neile rääkida.
Jah tõesti, nad ootasid kuni Püha Vaim tuli nelipühapäeval,
kuid pärast seda pole kuskil kirjas, et nad oleksid oodanud -
Püha Vaim oli juba antud.
Räägime nüüd natuke sellest, kuidas Paulus seda kirjeldab.
2Kr 1:21 "Aga see, kes meid koos teiega on kinnitanud Kristusesse ja
kes meid on võidnud, on Jumal, kes on meid ka pitseriga kinnitanud
ning meile andnud käsirahaks Vaimu südamesse."
Paulus ütleb 2 asja: Püha Vaim on pitser ja käsiraha.
Ef 1:13 räägib ta sarnaselt:
"Temas (Jeesuses) olete ka teie sellest ajast peale,
mil te saite kuulda tõe sõna, oma pääste evangeeliumi;
ja kelles teiegi, saanud usklikuks, olete kinnitatud tõotatud
Püha Vaimu pitseriga; selle Vaimu, kes on meie pärandi tagatis
omandi lunastamiseni - tema kirkuse kiituseks."
Lisas on sõna "tagatis" "sissemakse".
Nii et Püha Vaim, ristimine, mis on nähtav, kuuldav,
mitte lihtsalt miski, mis toimub su sees ja mida ei näe -
seda võib kuulda ja näha - Paulus ütleb, et see on pitser ja sissemakse.
Kõigepealt on see pitser. Kuulud juba Jeesusele,
kuid see näitab seda avalikult - Ta paneb oma avaliku pitseri su peale.
Ei tea, kas mäletate kui saatsime veel tähitud kirju -
pidid selle pitseerima vahaga ja siis sellesse templi vajutama.
Püha Vaim ongi see - see on pitser, kuum vaha
ja Jeesus paneb oma templi sellele - see eraldab su.
Tähitud posti koheldakse eriliselt - palju hoolikamalt.
Kui oled ristitud Püha Vaimuga, oled kui tähitud post -
saad eritähelepanu Taevasest postkontorist.
Teine sõna on sissemakse või tagatis.
Mulle väga meeldivad keeled, see on väga huvitav.
Heebrea keeles on see sõna "aravon", araabia keeles "arbon",
suahiili keeles "arabuuni" - see sama sõna igal pool.
Rääkisin araabia keelt, kui elasin Jeruusalemmas oma esimese naisega.
Mul on meeles üks seik 1947. a, olime just kolinud Jeruusalemmas ja
pidime ostma kangast kardinate jaoks.
Läksime vanalinna, leidsime ühe kaupmehe, leidsime sobiva kanga,
meil oli vaja u 18 m ja hind oli ütleme u 5¤/m - kokku u 100¤.
Ütlesime talle, et meil pole kogu raha kaasas,
kuid anname talle 1/5 - 20¤ sissemakseks -
teate, kuidas ta seda kutsus araabia keeles - "arbon".
Ütlesime talle, et kuna oleme maksnud sissemakse, peab ta teadma 2 asja:
see kuulub meile - pead selle meile hoidma, ei tohi teistele ära müüa.
Teiseks, sissemakse on me garantii, et tuleme tagasi ülejäänud rahaga
ja saame kanga.
Selline on ka Püha Vaimuga ristimine - Jeesus teeb sissemakse sinu eest
ja eraldab su endale. Pärast seda ei saa sind kellelegi teisele müüa.
Teiseks on see Tema garantii: "Tulen sulle järele,
kui tulen tagasi, siis on mul kaasas ülejäänud makse
ja siis oled minu oma igavesti."
Väga elav, selge näide Püha Vaimuga ristimisest.
Mis on see pitser? See on teema, mida vaidlustatakse.
Kuid Uus Testament viitab ainult ühele pitserile,
s.o võõrastes keeltes rääkimine nii, nagu Vaim sulle annab rääkida.
Olen teadlik, et on liikumisi, kus inimesed okultistlikest sektidest
räägivad teistes keeltes - näiteks rastafarid Jamaikal.
See hirmutab mõningaid inimesi - kuidas teada, et saad õige asja.
Jeesus ütles: "Kui oled Jumala laps, ja palud oma taevaselt Isalt leiba,
ei anna Ta sulle madu."
Teisisõnu, kui palud õiget asja, on sul kirjalik garantii Jumalalt,
et saad õige asja. Sa ei pea kartma.
Kui sa pole Jumala laps, siis see ei kehti, pead olema Jumala laps.
Jeesus ütles: "Kui palud oma taevaselt Isalt Püha Vaimu, siis ta annab."
Pitser on midagi nähtavat, kuuldavat, avalikku -
pitser ei saa olla salajane, vastasel juhul ei täida see oma eesmärki.
Nagu Ap 2: "..nad kõik hakkasid rääkima teisi keeli,
nõnda nagu Vaim neile andis rääkida."
Tahan öelda 4 asja selle kohta:
1. See oli pitser, mille apostlid ise said isikliku kogemuse läbi.
Jeesus ütles: "Oodake Jeruusalemmas, kuni saate Isa tõotuse."
Nad ootasid 10 päeva. Kui Püha Vaim tuli ja nad rääkisid keeli,
ei oodanud nad enam kordagi.
See oli see pitser, mille nad nad said oma kogemuse läbi.
2. Pitser, mille nad võtsid omaks teiste juures -
kohe vaatame üht imelist juhtumit.
3. Nad ei palunud ühtgi muud pitserit.
Kordan seda - see on ülioluline.
Paljud küsivad:
"Kuidas ma tean, et olen Püha Vaimuga ristitud?
Mul on olnud see ja teine kogemus, olen palunud ja otsinud,
kuid kuidas ma tean?
Vastus on: "Sa tead, kui saad pitseri."
Kui hakkad rääkima võõraid keeli nii, nagu Vaim sulle annab,
siis on sul see käes. Mitte lihtsalt "see", vaid Tema - Ta on isik.
Ütlen veel need 3 asja: 1. Pitser, mille apostlid said,
2. Pitser, mille võtsid omaks teiste puhul,
3. Nad ei palunud ühtki muud pitserit.
Lisaks sellele ei paku UT ühtki muud pitserit, pole mingit alternatiivi.
Vaatame Lk 24:52-53, pärast Jeesuse ülestõusmist, kui ta jättis hüvasti:
"Ja nemad kummardasid teda.." Vabandust, siin on üks teine mõte..
Paljud ütlevad, et olid nii õnnelikud, täis rõõmu, kiitsid Issandat,
et kas see pole see pitser? Vastavalt UTle ei ole.
See on imetore olla täis rõõmu, kiita Issandat, kuid see pole UT pitser.
Näitan teile, kuidas ma tean. Pärast Jeesuse ülestõusmist,
ütleb Luuka evangeeliumi lõpus:
"Ja nemad kummardasid teda ja pöördusid suure rõõmuga tagasi
Jeruusalemma ja olid alati pühakojas Jumalat tänades."
Neil oli suur rõõm, kiitsid Issandat, kuid polnud saanud veel pitserit.
Selle nad said alles nelipühapäeval.
Jeesus ütles, et oodake Isa tõotust.
Pärast nad enam ei oodanud. Kui Püha Vaim tuli ja nad keeli rääkisid,
see oli ootamise lõpp.
Ap 10 on üks seik, mis kirjeldab seda väga selgelt. Teate seda lugu.
Paulus oli juhitud Korneeliuse majja, ta ei tahtnud sinna minna.
Sest juudina ei tohtinud ta pagana majja minna, veel vähem süüa koos.
Jumala juhtimisel ta läks, võttis endaga veel 6 juudi usklikku,
ta tahtis tunnistajaid.
Kui Peetrus neile Jeesusest rääkis, ütleb Ap 10:44:
"Kui Peetrus alles neid sõnu rääkis, langes Püha Vaim kõikide peale,
kes seda sõna kuulsid."
Huvitav on näha, milleni ta oli oma jutluses jõudnud.
"Temast tunnistavad kõik prohvetid,
et igaüks, kes temasse usub, saab tema nime läbi pattude andeksandmise."
Ja need lihtsameelsed seal Korneeliuse majas uskusid seda
ja said andestuse pattudest.
Pärast seda oli Püha Vaim valmis tulema nende üle.
"Kui Peetrus alles neid sõnu rääkis, langes Püha Vaim kõikide peale,
kes seda sõna kuulsid.
Ja kõik need usklikud ümberlõigatute hulgast (juudid),
kes olid Peetrusega kaasa tulnud, jahmusid sellest,
et Püha Vaimu andi valati ka paganate peale.."
Mäletate, nad tulid sinna uskudes, et evangeelium on vaid juutidele,
nad ei uskunud, et paganad võivad saada kristlasteks.
Kuid kui kuulsid neid keeli rääkimas, siis oli selge, ei saa vaielda.
Miks nad uskusid?
"..sest nad kuulsid neid võõraid keeli rääkivat ja Jumalat.. ülistavat."
Neil polnud mingit muud tõestust ega palunud ka muud.
Mõned ütlevad täna, et nad oleksid pidanud ootama u 6 nädalat ja
vaatama, kas nad kannavad vilja, kuid nad ei teinud seda.
Me ei räägi viljast, räägime annist. 2 eriasja - mõlemad olulised.
Kingitus saadakse ühe teoga. Vili tuleb aeglase kasvuprotsessi läbi.
Tähistasite just jõule ja mõnedel oli jõulukuusk.
Jõulupuu alla panite oma kingitused. Need, kellele need mõeldud olid,
tulid ja võtsid kingituse vastu - oligi kõik.
Kingitus saadakse ühe tehingu läbi.
Vili aga kasvab õunapuu otsas, see ei kasva jõulupuul.
See võtab aega, see on protsess. Palun mõistke, vili on ülitähtis.
Kuid ära aja vilja segamini kingitusega.
Räägime Püha Vaimu annist - millestki, mida saab vastu võtta ainsa teona.
Peetrus vastas: "Kas keegi võib vett keelata, et ei ristitaks neid,
kes on saanud Püha Vaimu nõnda nagu meiegi?"
Tema jaoks polnud see lugu sugugi erinev nelipühapäeval juhtunust.
Hiljem, rääkides kaasjuutidele, kes teda kritiseerisid,
et ta poleks pidanud minema paganate juurde, ütleb Peetrus Ap 11:15:
"Kui ma siis hakkasin rääkima, langes Püha Vaim nende peale
nii nagu meiegi peale alguses."
Korneeliuse maja kohta ei mainita tugevat tuult või tulekeeli,
kuid üks asi, mis oli sama - nad kõik hakkasid rääkima teisi keeli.
Usun, et seda ei saa vaidlustada. See oli pitser, mille apostlid said
ja mille võtsid omaks teistes, nad ei küsinud ühtki muud pitserit.
Ma ei leia ka ühtki muud pitserit UTs.
Tean, et keeltes rääkimist peetakse vahel kummaliseks, ebatraditsiooniline,
isegi deemonlikuks.
Mäletan aega, kus üks kallis evangeelne jutlustaja,
kes polnud nõus minuga samal teepoolel kõndima, sest rääkisin keeli.
Annan talle andeks, kuid ma ei toeta tema arvamust.
Jumal annab meile vahel mõne kogemuse algul teatud komistuskivi,
kui sa pole sihikindel, siis annad alla.
Inimesed, kes räägivad keeli, mida pole kunagi õppinud,
sattudes sellest vaimustusse, on mõnedele pahandav.
Põhimõtteliselt on meil - Anglosaksi, Euroopa, Ameerika taustast inimestel
päris vale pilt kristlusest.
Kõigepealt arvame, et see on väga väärikas.
Kui lähed kirikusse, siis seal ei räägita kõvasti.
Seisad, istud või laulad kirikulaule, kuid ei vaimustu millestki.
Selline oli mu pilt kristlusest üles kasvades.
Ja käisin kirikus 8 korda nädalas 10 aastat - ma pole kogemusteta.
Kuid see pole UT, piibellik pilt.
Kannatame paljud selle all, et me pole vabad selles,
mis Jumal me sees teeb.
Kui loed inimestest Piiblis: nad nutsid, hõiskasid, oigasid, plaksutasid,
tantsisid, laulsid - nad olid põnevil.
Kuid Püha Vaim ongi see, kes selle põnevuse toob.
Algul tsiteerisime: "Aga lootuse Jumal täitku teid
kõige rõõmu ja rahuga usus, et teil oleks küllaga lootust Vaimu väes!"
Mis annab meile küllaga lootust? Püha Vaimu vägi.
Ärge vastake avalikult, kuid kellel on küllaga lootust?
Kes on põnevil Jeesusest? Sa lihtsalt ei suuda vaikida?
Sellised peaksimegi olema.
Kõigel sel n-ö väärikal tõsidusel pole palju pistmist Uue Testamendiga.
Vaatame paari näidet varsti. Lähme edasi.
Uues Testamendis on 2 viisi, kuidas Püha Vaimuga ristimine toimub:
1. Otse taevast - see langeb inimeste peale, nagu nelipühapäeval
ja Korneeliuse majas.
2. Käte pealepanemise läbi, kolmes kohas:
Ap 8:14-19 Samaarias: "..kui apostlid said kuulda,
et Samaaria on Jumala sõna vastu võtnud,
läkitasid nad nende juurde Peetruse ja Johannese.
Need.. palvetasid samaarlaste eest, et nad võtaksid vastu Püha Vaimu.."
Nad olid kuulnud evangeeliumi Filippuselt. Nad uskusid ja neid ristiti.
Nad olid päästetud, kuid nad polnud veel vastu võtnud Püha Vaimu.
Apostlid ei olnud rahul, päästest ei piisanud, nad tahtsid enamat.
"Sest Vaim polnud langenud veel kellegi peale nende seast.."
Siin räägitakse Vaimu langemisest.
"..nad olid üksnes ristitud Issanda Jeesuse nimesse.
Siis panid apostlid oma käed nende peale ja nad võtsid vastu Püha Vaimu."
Sel korral anti Püha Vaim käte pealepanemise läbi.
Järgmises peatükis räägitakse Saulusest, kellest saab Paulus,
ta oli Damaskuses, Ananias palvetab ja paneb käed ta peale,
et ta saaks terveks ja võtaks vastu Püha Vaimu.
Paulus sai Püha Vaimu käte pealepanemise läbi.
Tõlge: Riina Karik
Tellige DPM materjalide kataloog antud telefoninumbril
või külastage teenistuse kodulehte: www.dpmuk.org.